
3.számú mellékelt

Járulékos Beruházás és Építtetői Kötelezettségek

(az NSH, illetve megbízottja, illetve az Építtető -jelen mellékletben együttesen: Építtető- kötelezettségei) 
A.) 2006. június 30-i határidőre teljesítendő Építtetői feladatok

1. Építtető a fakivágás és pótlás ütemezésére kertészeti tervet készít, illetve eleget tesz a fapótlási kötelezettségének. A kertészeti tervhez beszerzi a Fővárosi Önkormányzat illetékes szerveinek előzetes hozzájárulását. A pótláshoz továbbnevelt, háromszor iskolázott, 20-24 cm törzs körméretű fák használhatók. A fakivágási és pótlási munkálatok a Főváros döntéséig nem kezdhetők meg.
2. Építtető köteles felméri a szükségtelenné váló, jelenleg szilárd burkolattal ellátott felületeket és erről felmérési tervet készíteni, melyben jelzi az elbontandó  szilárd burkolatot, mely helyén köteles növényzetet telepíteni.  A felmérés, a bontás és a növénytelepítés terveit az Építtető köteles előzetesen jóváhagyatni a Fővárosi Önkormányzat illetékes szervével. A szilárd burkolat elbontásának és helyén növényzet telepítésének a jelen pont szerinti határidőig meg kell valósulnia.

3. Építtető a Beruházás ideiglenes felvonulási területének használt, jelenleg Kalandpark néven ismert területet a Beruházás átadását megelőzően rekultiválja és azon a területen közparkot (díszburkolattal, virágágyásokkal, padokkal)  köteles kialakítani. A bontás és a parképítés terveit az Építtető köteles előzetesen jóváhag yatni a Fővárosi Önkormányzat illetékes szervével. 
B.) 2006. szeptember 30.-ig teljesítendő Építtetői feladatok

4. Építtető az ÚSZÓ Európa Bajnokság megrendezését követően köteles a rendezvény idején használt minden közterületet rekultíválni és a teljes Beruházás környezetét eredeti állapotra visszaállítani a Fővárosi Önkormányzat illetékes szervei hozzájárulásának megfelelően. 

5. Építtető kötelezettséget vállal arra, hogy az ÚSZÓ Európa Bajnokság rendezését követően a Beruházás közvetlen közelében lévő, jelenleg FŐKERT épület, szükséges mértékű felújítását elvégezi annak funkcióját nem sértve és az épület teljes átalakítása nélkül. Mindezeket a munkákat kizárólag az épület műszaki rendbe hozatala és kifogástalan működtetése érdekében végzi el.  A felújítási munkák terveit az Építtető köteles előzetesen jóváhagyatni a Fővárosi Önkormányzat illetékes szervével.

C.) Általános Építtetői Kötelezettségek

6.
Építtető kötelezettséget vállal arra, hogy a Beruházás megvalósításával egyidejűleg a lehető legkevesebb közúti csatlakozást, járdát létesíti az Ingatlan környezetében. Ezen terveket  a létesítés előtt, előzetesen jóváhagyatja a Fővárosi Önkormányzat illetékes szervével. 

7.
Építtető a teljes Margitsziget vonatkozásában kötelezettséget vállal arra, hogy a Margitsziget csendjének és a levegő tisztaságának megóvása érdekében, a jogerős záradékkal ellátott Engedélyes Tervekben foglaltakon túl sem a Beruházás ideje alatt, sem azt követően nem alakít ki új parkolóhelyeket, és nem nyújt be kérelmet újabb behajtási engedélyek igénylése céljából. 

8.
Építtető tudomásul veszi, hogy a Beruházás megvalósításához, a létesítmények üzemeltetéséhez, karbantartásához, valamint az ideiglenes lelátók szállításához szükséges ideiglenes margitszigeti behajtási engedélyek díjának megfizetése alól felmentést nem kap. 

9.
Építtető tudomásul veszi, hogy a Főváros az ideiglenes behajtási engedélyeket a Beruházás szükségleteihez képest adja ki. 
10. Építtető a teljes Beruházás során minden épített járdát köteles úgy kialakíttatni, hogy az Úszó Európa-bajnokság helyszínei gyalogos megközelíthetőségét biztosító minden járdaszakasz a zöldfelületek lehető legnagyobb mértékű kímélésével épüljön. A járdaépítés terveit az Építtető köteles előzetesen jóváhagyatni a Fővárosi Önkormányzat illetékes szervével.

11. Építtető tudomásul veszi, hogy a Beruházás kivitelezésének megkezdése előtt a teljes Beruházás vonatkozásában részletes környezeti feltáró fejezetet köteles készíttetni, - amelyben ismerteti az eredeti állapotot és bemutatja a kivitelezés alatt várható hatásokat - és benyújtani a Fővárosi Önkormányzat részére. Ennek elmaradásából bekövetkező mindennemű kárért, teljes kártérítési felelősséggel felel.

12. Építtető a megmaradó fák védelméről az építés során köteles gondoskodni. A törzsvédelmet kalodázással kell biztosítani, melyet csak a teljes műszaki átadás előtt lehet eltávolítani. Építtető a fák épségéért teljes kártérítési felelősséggel felel a Beruházás és Járulékos Beruházás teljes műszaki átadásáig.

13. Építtető vállalja, hogy az uszoda meglévő és tervezett bejáratainak térségében a járművek zöldterületekre, járdákra, a futókörre és Hajós Alfréd sétányra hajtását megakadályozó eszközöket telepít.

14. Felek megegyeznek abban, hogy nem képezik a Járulékos Beruházás részét a Beruházás megvalósításával összefüggő, a Beruházás Engedélyes Tervében szereplő környezetrendezési feladatok, továbbá a Kalandpark területe Beruházással összefüggő felvonulási célú használatának költségei.

15. Ahol a jelen melléklet  a Főváros engedélyének vagy jóváhagyásának beszerzésére kötelezi az Építtetőt, ott az engedély vagy jóváhagyás megadásának határidejére a Használati Megállapodás 4.10. pontja irányadó. Amennyiben az engedély vagy jóváhagyás megadása nem igényli a Fővárosi Közgyűlés döntését, úgy az eljárási határidő negyvenöt (45) nap. Mindkét fenti esetben amennyiben a határidő eredménytelenül telik el, azt az engedély vagy hozzájárulás megadásának kell tekinteni

D.) A jelen mellékletben meghatározott feladatok érték-meghatározása

A Használati Megállapodás 3.1. pontjában meghatározott érték a következő számítás alapján adódik:

- Felek megállapodnak abban, hogy a fák becsült eszmei értékének a Főkert Tervezési Stúdió Kft. 2004. februárjában készült Dendrológiai Szakvéleményben meghatározott értékeket tekintik. Építtető a szakvélemény és a rendelkezésre álló tervek alapján megállapítja a kivágásra tervezett fák becsült eszmei értékét. 

Építtető meghatározza a tervezett pótlás becsült, teljes költségét, amely a pótolni szükséges előírt fák beszerzési értékéből és beültetési díjából adódik.

